Ανατομικές παραλλαγές των τενόντων των εκτεινόντων μυών του άνω άκρου: περιγραφή και κλινική συσχέτιση
Creators: name: Χήτας Κωνσταντίνος Γεωργίου
Publisher: name: Aristotle University of Thessaloniki
Year: 2022
Subjects: Χέρι
Εκτείνοντες τένοντες
Ανατομικές παραλλαγές
Hand
Extensor tendons
Anatomical variations

description: Το χέρι αποτελεί μια από τις πιο εξαίσιες δομές του ανθρωπίνου σώματος, κατάλληλο για την εκτέλεση διαφόρων δραστηριοτήτων στην καθημερινή ζωή. Αποτελεί το τμήμα του σώματός μας το οποίο χρησιμοποιούμε συχνότερα καθημερινά, πράγμα που το καθιστά ευάλωτο στους τραυματισμούς. Επίσης, τα μυϊκά συμπλέγματα των εκτεινόντων μυών στο αντιβράχιο και το χέρι, αποτελούν ανατομικές περιοχές που παρουσιάζουν υψηλή συχνότητα παραλλαγών. Τα δυο αυτά γεγονότα καθιστούν αναγκαία την λεπτομερή γνώση της ανατομίας των εκτεινόντων μυών και των παραλλαγών τους, ειδικότερα στις περιπτώσεις που σχεδιάζονται χειρουργεία ανακατασκευής και αποκατάστασης τενόντων της περιοχής. Σκοπός, λοιπόν, αυτής της εργασίας ήταν η ανασκόπηση της βιβλιογραφίας και η περιγραφή των ανατομικών παραλλαγών των εκτεινόντων τενόντων στην περιοχή του αντιβραχίου και του χεριού, καθώς επίσης και της σημασία τους στην κλινική πράξη. Η εργασία αυτή είναι δομημένη σε δυο μεγάλες ενότητες. Στην πρώτη ενότητα περιγράφονται βασικά ανατομικά στοιχεία των εκτεινόντων μυών, όσον αφορά την έκφυση, την κατάφυση, την νεύρωση, την αγγείωση και την δράση τους. Επίσης περιγράφονται και οι πιθανές ανατομικές παραλλαγές τους που έχουν δημοσιευθεί, μέχρι σήμερα, στην διεθνή βιβλιογραφία καθώς επίσης και η σημασία τους στην κλινική πράξη. Στην δεύτερη ενότητα έγινε αναζήτηση τεσσάρων ηλεκτρονικών βάσεων δεδομένων (Pubmed, Scopus, Google Scholar και Cochrane) χρησιμοποιώντας τους όρους “ανατομικές παραλλαγές” και “εκτείνοντες τένοντες”, και μετά από την εφαρμογή των κριτηρίων επιλογής και αποκλεισμού, χρησιμοποιήθηκαν 35 μελέτες για ανάλυση. Από τις μελέτες αυτές συγκεντρώθηκαν πληροφορίες σχετικά με τον αριθμό των χεριών που ερευνήθηκαν, τα είδη των ανατομικών παραλλαγών που παρατηρήθηκαν, τους τένοντες και τις ανατομικές περιοχές που αφορούσαν αυτές οι παραλλαγές, καθώς επίσης και την ύπαρξη των επικουρικών μυών στην περιοχή του αντιβραχίου και του χεριού. Κατόπιν, χρησιμοποιώντας αυτά τα δεδομένα καταλήξαμε σε συμπεράσματα που αφορούσαν τα είδη των παραλλαγών και την συχνότητα εμφάνισής τους στον πληθυσμό
description: The hand is an exquisite structure of the human body suited for performing activities in everyday life. It is the most frequently used part of our body, rendering it vulnerable to injury. Also, the muscular complexes of extensors in forearm and hand are anatomical areas with high frequency of variations. These two facts render mandatory the detailed anatomical knowledge of the extensor muscles and their variations, especially when a reconstruction procedure is planned in this region. Thus, the purpose of this study was the review of the literature and the description of the anatomical variations of extensor tendons in forearm and hand, as well as the assessment of their clinical significance. This study is divided in two sections. In the first section, basic anatomical features of extensor muscles are being described regarding their origin, insertion, innervation, blood supply and action. Their possible anatomical variations reported in international literature are also described, as long as their significance in clinical practice.In the second section we searched four electronic databases (Pubmed, Scopus, Google Scholar and Cochrane) using the terms ‘anatomical variations’ and ‘extensor tendons’ and after the application of the inclusion and exclusion criteria, 35 studies were used for meta-analyses. From these studies we retrieved information regarding the number of hands, the types of variations, the tendons and anatomical regions that those concerned and the existence of accessory or anomalous muscles of forearm and hand. Using these informations we reached to conclusions about the types of variations and their prevalence